Nordås prestegjeld

Nordås prestegjeld, fra 1. januar 1999 benevnt Søreide prestegjeld, var et prestegjeld tilhørende Fana prosti. Det omfattet sogn i Bergen kommune i Hordaland fylke, og hovedkirken var Søreide kirke.

Søreides kirkesogn er nå en del av Bergen kirkelige fellesråd, og underlagt Fana prosti i Bjørgvin bispedømme i Den norske kirke.

Historikk 

Søreide sogn ble skilt ut fra Birkeland prestegjeld og opprettet som eget Nordås sognekall, gjeldende fra 1. januar 1971. Samtidig ble Skjold sogn, dels fra Birkeland og dels fra Fana sogn opprettet som annekssogn til Nordås. Grunnsteinen til Søreide kirke ble nedlagt 25. oktober 1972, og kirken ble vigslet 16. desember 1973.

Den 1. januar 1997 ble Nordås prestegjeld delt ved at Skjold sogn ble skilt ut som et eget sognekall.

Ved avviklingen bestod Søreide prestegjeld av menigheten i Søreide.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Bergens historie
Religion i Vestland
Prestegjeld i Bjørgvin bispedømme